 Isahluko 1 IVANGELI LOKUFIKA KOMBUSOIngabe labo abafakaza ngamazwi Ami bawamukela ngempela? Ingabe ningazi ngempela? Ingabe niye nafunda impela ukulalela? Ingabe nizikhandla ngobuqotho Ngami? Ingabe niye naqina, nangahoxi ekufakazeni Ngami ebusweni bukadrago omkhulu obomvu? Ingabe ukuzinikela kwenu kumlulaza ngempela udrago omkhulu obomvu? Kungokwenza amazwi Ami kuphela lapho ngingakwazi khona ukufinyelela umgomo Wami wokucwenga ibandla kanye nokukhetha labo abangithanda ngeqiniso. Ngoba kungayiphi enye indlela umuntu angangiqonda ngayo? Ubani ongaqonda ubukhosi BaMmi, ulaka Lwami, nokuhlakanipha Kwami emazwini Ami? Ngizoqeda lokho engikuqalile, kodwa kuseyimi olinganisa izinhliziyo zabantu. Eqinisweni, akakho umuntu ongiqonda ngokugcwele, ngakho ngibaqondisa ngamazwi, futhi ngibaholele enkathini entsha ngale ndlela. Ekugcineni ngizoqeda wonke umsebenzi Wami ngokusebenzisa amazwi Ami, futhi ngilethe labo abangithanda ngeqiniso embusweni Wami, ukuze baphile ngaphambi kwesihlalo Sami. Isimo asisafani naleso esake saba yiso, futhi umsebenzi Wami usungene esigabeni esisha. Ngenxa yalokho, kuzoba nendlela entsha: Labo abafunda izwi Lami futhi balemukele njengokuphila kwabo bangabantu bombuso wami. Njengoba basembusweni Wami, bangabantu Bami embusweni. Ngoba baqondiswa ngamazwi Ami, nakuba kubhekiselwa kubo ngokuthi abantu Bami, lesi sikhundla asisincane neze kunokubizwa ngamadodana Ami. Njengabantu BaMmi, bonke kufanele bathembeke embusweni Wami futhi bafeze imisebenzi yabo, futhi labo abaphikisana nemiyalo Yami yokuphatha kufanele bathole isijeziso Sami. Lesi yisixwayiso sami kubo bonke.Okulandelayo:Isahluko 2 